《送赵敏卿》
宋代·王庭圭

翩翩公子天麒麟，目光点漆倾坐人。万里肯来寻逐客，夜夜读书喧四邻。

君今先渡潇湘水，我亦东归聊复尔。明朝敕放巫山阳，拄杖行穿赤泥尾。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。